
РЕПУБЛИКА БЪЛГАРИЯ
МИНИСТЕРСТВО НА КУЛТУРАТА
гр. София, бул. “Александър Стамболийски”, № 17, тел.: 02/ 9400900; факс: 02/ 9818145;
дежурен тел.: 02/ 9879551; e-mail: info@mc.government.bg, URL: www.mc.government.bg

УВЕДОМЛЕНИЕ по чл. 66 от АПК
На основание чл. 5, ал. 2 от Устройствения правилник на Министерство на културата,         чл. 1, ал. 5, т.5.1.2 от Закона за държавния бюджет на Република България за 2024г. и чл. 66 от Административнопроцесуалния кодекс, Министерство на културата уведомява заинтересованите лица, че открива производство по издаване на общ административен акт  – заповед на министъра на културата за утвърждаване на:
1.  Програма „Медийна и информационна грамотност в обществените библиотеки“ за предоставяне на средства по  чл. 1, ал. 5, т. 5.1.2 от Закона за държавния бюджет на Република България за 2024г.  
2.  Програма „Технологично обновление, технологично оборудване и насърчаване на четенето“ за предоставяне на средства по чл. 1, ал. 5, т. 5.1.2 от Закона за държавния бюджет на Република България за 2024г. 
	Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да входират в Министерство на културата, в гр.София, бул.„Александър Стамболийски“ №17 или на e-mail адрес o.stefanova@mc.government.bg в едномесечен срок, считан от датата на оповестяване на уведомлението.
Настоящето уведомление да се оповести на интернет страницата на Министерство на културата на основание чл. 66, ал. 1 от АПК.
Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в дирекция „Международно сътрудничество, европейски програми и регионални дейности“ в Министерство на културата, стая № 413.

